Alaquàs i Aldaia compartiran més instal·lacions esportives
25/02/2011

# Alaquàs i Aldaia compartiran més instal·lacions esportives

*   25/02/2011
*   [Imprimir](#)
*   Compartir
*    https://www.alaquas.org/documento.asp?id\_do=12546

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F12546%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20i%20Aldaia%20compartiran%20m%C3%A9s%20instal%C2%B7lacions%20esportives)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/12546/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2011/2/12546/25022011alcaldesses_conveni_Form_4.jpg)](https://www.alaquas.org/ficheros/documentos/2011/2/12546/25022011alcaldesses_conveni_Form_10.jpg "<a href='https://www.alaquas.org/ficheros/documentos/2011/2/12546/25022011alcaldesses_conveni_Form_10.jpg' target=_blank><i class='fa fa-external-link' aria-hidden='true'></i>.Alaquàs i Aldaia compartiran més instal·lacions esportives</a>")

Les alcaldesses d'Alaquàs i d'Aldaia signen un protocol de col·laboració per utilitzar de forma compartida les instal·lacions esportives d'ambdós municipis i potenciar i oferir més possibilitats per a la pràctica esportiva

Les alcaldesses d'Alaquàs i d'Aldaia, Elvira García Campos i Empar Navarro Prósper, van signar ahir dijous un protocol de col·laboració que permetrà als dos municipis utilitzar de forma compartida les seues instal·lacions esportives. Aquest acord respon a la voluntat dels dos ajuntaments de potenciar la pràctica esportiva i oferir als veïns i veïnes més i millors serveis, aprofitant les diverses infraestructures de que disposen els dos municipis, en molts casos complementàries.

Fruit d'aquest conveni, les primeres gestions s'han iniciat amb el Club de Frontennis d'Alaquàs i el Club de Bàsquet d'Aldaia. El Club de Frontenis d'Alaquàs utilitzarà temporalment les instal·lacions d'Aldaia ja que les pistes d'Alaquàs han estat enderrocades perquè estaven ubicades en sol dotacional escolar, que ha estat cedit a la Conselleria d'Educació per a la construcció del col·legi públic Ciutat de Cremona. De la mateixa manera, el Club de Bàsquet d'Aldaia farà us del pavelló de bàsquet d'Alaquàs ja que l'Ajuntament d'Aldaia ha iniciat les obres de les seues pistes.

Aquest protocol permetrà també potenciar en els dos municipis l'aparició de nous clubs i la possibilitat de practicar noves especialitats esportives. És el cas dels nous club de barranquisme i d'Atletisme d'Aldaia. En la mateixa línia de col·laboració, l'Ajuntament d'Alaquàs cedirà a Aldaia les noves pistes d'atletisme del Poliesportiu del Terç, que seran utilitzades els dimarts i dijous pel nou club d'atletisme.

Així mateix, l'Ajuntament d'Aldaia ha posat al servei de l'Ajuntament d'Alaquàs el seu carrer de Pilota Valenciana perquè tant els clubs com els centres d'ensenyament d'Alaquàs puguen utilitzar-lo dins del pla Pilota a l'Escola.